cy cy en en cy en ca cy en ceb cy cy yi cy cy cy en cy cy en fr en cy cy cy en en cy cy cy cy cy cy de de en ru en en en en en cy en en fr en en id en en en en en
Coed a Gwastraff - Ynni Cymunedol Cymru
NavigationHafan Ynglŷn â Ni Y Diweddaraf Aelodau – Cyfeiriadur Aelodau Cymunedol – Cyfeiriadur Aelodau – Ymuno â Ni – Buddion ymuno ag YCC – Ffioedd Aelodaeth – Ymuno â Ni Cefnogaeth – Cyllid – Cefnogaeth – Yr Opsiwn Cyd-berchnogaeth Cysylltu â ni
Gelwir ynni adnewyddadwy a gynhyrchir o goed a gwastraff organig yn fiomas. Gellir defnyddio biomas i gynhyrchu gwres adnewyddadwy, trydan adnewyddadwy, neu’r ddau – proses a elwir yn wres a phŵer cyfun.
Ar gyfer cymunedau, yn arbennig rhai nad oes ganddynt nwy drwy brif gyflenwad, gall gosod boeler biomas mewn adeilad cymunedol, megis neuadd gymunedol, ddarparu un o’r ffurfiau symlaf o brosiect ynni cymunedol. Gall boeleri biomas losgi gwahanol fathau o danwydd coed, megis logiau, sglodion coed neu belenni coed wedi eu cynhyrchu. Mae cost ynni’r mathau hyn o danwydd coed am bob uned yn sylweddol rhatach na llosgi olew neu LPG, ac yn llawer rhatach na systemau gwresogi trydan. Gall yr arbediad cost yma, ynghyd â’r taliadau cymell sydd ar gael am bob kWhr o wres adnewyddadwy a gynhyrchir, sicrhau bod cost gosod boeler biomas yn cael ei adennill yn gymharol gyflym,
Mae biomas yn cynnig datrysiad cost effeithiol da i’r broblem oesol sy’n wynebu adeiladau cymunedol. Maent yn anodd neu’n ddrud i’w cynhesu, ac felly maent yn gyffredinol oer, maent yn cael eu tanddefnyddio a gall fod yn anodd iddynt ddod â dau ben llinyn ynghyd. Mae’r taliadau cymell sydd ar gael ar gyfer gwresogi biomas yn galluogi i adeiladau cymunedol fod yn llawer cynhesach a chroesawgar, ac mae hynny’n eu galluogi i fod yn lleoliadau mwy deniadol ar gyfer gweithgareddau diwylliannol a chymdeithasol sy’n cyfrannu at hyfywedd yr adeilad, a bywyd y gymuned.
Cynlluniau gwresogi ardal ar raddfa fawr, sy’n golygu datblygu prif gyflenwad i ddosbarthu gwres i nifer o adeiladau, yw’r cam nesaf i gynlluniau ynni cymunedol sy’n ymwneud â gwres. Po fwyaf y llwyth gwres, y mwyaf economaidd yw boeleri tanwydd coed o’i gymharu â mathau eraill o ynni, megis nwy. Gellir disgrifio cynllun gwresogi ardal yn syml fel fersiwn fwy o system wresogi ddomestig, o ran y ffordd mae’n pwmpio dŵr wedi ei gynhesu o gwmpas system wasgeddedig – yn union fel y gwresogyddion yn eich cartref. Mae’r cymhlethdodau’n gysylltiedig â sut mae’r gwres yn cael ei fesur a’i werthu i grwpiau anghymesur o gwsmeriaid, fyddai’n cynnwys ysgol leol, adeiladau trefol, bloc o fflatiau neu eiddo unigol. Yr anawsterau a’r costau o ran gosod prif gyflenwad gwres, yn arbennig mewn ardaloedd adeiledig, yw’r prif broblemau sy’n gysylltiedig â phrosiectau o’r fath. Mae gwresogi ardal yn rhywbeth cyffredin yn Ewrop, ac mae’n dod yn gynyddol gyffredin yn y DU.
Gellir cynhyrchu ynni o wastraff organig drwy broses a elwir yn dreulio anaerobig. Mae TA yn broses sy’n golygu bod y porthiant biomas – all fod mewn nifer o ffurfiau megis gwastraff bwyd, gwellt a gweddillion gwrychoedd, tail, etc. – yn cael ei ddadelfennu gan ficro-organebau mewn cynhwysydd aerdyn er mwyn cynhyrchu nwy bio sy’n fethan-gyfoethog y gellir ei losgi i gynhyrchu gwres a phŵer, a gweddillion treuliad anaerobig y gellir eu defnyddio fel gwrtaith. Mae systemau TA wedi dod yn gynyddol gyffredin ar ffermydd, ond erbyn hyn hefyd ceir enghreifftiau cynyddol o gynlluniau cymunedol a datblygedig yn y DU.
Am fwy o wybodaeth am ddatblygu prosiect TA cymunedol, gweler yr adroddiad diweddar, Ffermydd Ynni – treulio anaerobig, a gynhyrchwyd gan y Sefydliad Ynni Cenedlaethol.
Gellir cael mwy o wybodaeth am sut allech ariannu eich prosiect ar ein tudalen Ariannu.
Tanysgrifiwch am ein Cylchlythyr
Ebost // Email                   Enw Cyntaf // First Name          Ail Enw // Last Name
This page is also available in: English
17 West Bute Street, Cardiff
EZ Fat Footer #2
This is Dynamik Widget Area. You can add content to this area by going to Appearance > Widgets in your WordPress Dashboard and adding new widgets to this area.
CEW has received funding support from Welsh Government in 2015 to assist with the development of the organisation and delivery of the services relating to developing and promoting a membership offer.
Sitemap | Cookie Policy | Privacy Policy | Terms of use
Copyright © 2018 Community Energy Wales
Website designed and hosted by Mid Wales Design